สวัสดีค่ะ เป็นเชื้อราในช่องคลอดเมื่อสัปดาห์ก่อนวันอังคาร ในวันพฤหัสบดีและวันเสาร์ ได้ไปหา คุณสอดยาให้และให้ยามาทาน อาการแสบคันดีขึ้น แต่ยังคงมีตกขาว(ไม่มีกลิ่น)ออกมาเป็นจำนวนมากอยู่และรู้สึกเหมือนจะปวดท้องน้อยข้างขวานิดหน่อย ไม่ได้มีการปวดอย่างรุนแรง และเมื่อวานได้มีเพศสัมพันธ์กับแฟน หลังจากมีเพศสัมพันธ์ ตกขาวมีเลือดเป็นสีแดง (ไม่มีกลิ่น) วันนี้ตกขาวยังมีเลือดอยู่คะ แต่เป็นสีชมพู (ไม่มีกลิ่น)อยากทราบว่าอาการเเบบนี้มีอาการติดเชื้ออย่างอื่นไหมคะ หรือเกิดจากการมีเพศสัมพันธ์ในขณะที่ยังเป็นเชื้อราในช่องคลอดคะ ควรทำอย่างไรดีคะ
สวัสดีค่ะ อาการตกขาวมีเลือดหลังมีเพศสัมพันธ์นั้น อาจจะมีสาเหตุมาจาก ภาวะช่องคลอดอักเสบและติดเชื้อ เป็นอาการปกติ ถ้าเกิดหลังมีประจำเดือนไปไม่นาน คืออาจมีเลือดประจำเดือนปนออกมา หรือเกิดจากการมีแผลบริเวณช่องคลอดเช่นจากเพศสัมพันธ์ ทำให้มีเลือดปนตกขาวออกมาก็ได้เช่นกันโดยภาวะช่องคลอดติดเชื้อไม่ว่าจะจากเชื้อราหรือเชื้อแบคทีเรียก็เป็นสาเหตุทำให้เลือดออกผิดปกติได้บ่อยค่ะ แนะนำงดการมีเพศสัมพันธ์ ใช้ยาตามที่แพทย์สั่งให้ครบและกลับไปติดตามอาการตามนัดว่าหายขาด โดยหากอาการไม่ดีขึ้นหลังใช้ยา อาจมีการตรวจร่างกายซ้ำ หรือนำตกขาวที่ผิดปกติไปตรวจเพิ่มเติมต่อไป